Downloaded from YTS.MX
Official YIFY movies site: YTS.MX
Jeg visste aldri hvem Gerry var.
Jeg er Gerald Cotten, grunnlegger av QuadrigaCX.
Jeg trengte ikke å vite hvem han var.
Når man gjør forretninger på nettet,
setter man sin lit til nettstedets ferniss.
INNLOGGET!
Det er en haug med HTML-sider som er knyttet sammen med teip og hyssing.
Hvis man fjerner fernissen, innser man hvor skjørt det er.
Og bak nettstedet finnes det ekte mennesker.
Og det er dem du må stole på.
EN DOKUMENTAR FRA NETFLIX
Et mysterium utspiller seg i dag.
Det dreier seg om Gerald Cottens død
og forsvinningen til 250 millioner dollar.
Hvor er pengene?
Rundt 110 000 kundekontoer.
Dette var alle sparepengene mine. Alt sammen.
Det gjør hele bitcoin-verdenen til et mål.
Noen sier at han kanskje ikke er død.
Gerry skal ha fingert sin egen død og stukket av med pengene.
Han er nå i skjul og har fått fjeset endret av en plastisk kirurg.
Han kan være en borger i 20 land med 20 ulike fjes og 20 ulike navn.
Nå skanner du QR-koden…
Han fremstår ikke som et sofistikert forbrytergeni.
Det var mange ulike deler av historien og mange spørsmål.
Vi må til bunns i dette.
Det ble et helvete av katastrofale proporsjoner.
ROGER: HAN LEVER ENNÅ
MARK: NEI, HAN BEGIKK SELVMORD
ADRIAN: JEG TROR DET VAR DRAP
MARK: FINN GERALD
Jeg kjenner enten en fyr som tapte en kvart milliard,
eller en fyr som begikk en av tidenes forbrytelser.
Bitcoin kan forandre verden.
Det er det jeg tror.
Jeg tror Gerry tenkte det samme.
Bitcoin er motkultur.
Det er noe opprørsk ved det, og på den måten kan man si
at bitcoin har et snev av rock and roll.
Men mange kryptofolk
er enten paranoide eller mistroiske.
Tillit er ikke vanlig i min bransje.
Jeg fikk høre om bitcoin i starten av 2013.
Man har ikke mye tid til å trene i kryptolivet, så man gjør det man kan.
Jeg er en tallfyr.
Jeg er best på tall. Jeg stoler mer på teknologi enn mennesker.
Fantastisk.
Jeg fikk høre om bitcoin i starten av 2013.
Jeg fant det lokale samfunnet.
Vi møttes på restauranter én gang i uka og bare pratet om bitcoin.
De samme 8-12 menneskene hver gang.
Det var gjennom bitcoin-samfunnet at jeg møtte Gerry Cotten.
Gerald, vi begynner med deg.
Ja.
Du ble født. Nå er du her. Hva skjedde imellom?
Gerry fremsto som vennlig, positiv og munter.
Han lo alltid.
Jeg vet ikke hvordan Gerry ville vært sint.
Gerry er fanget i labyrinten.
Alle som tilhørte det miljøet på den tiden, var veldig nerdete.
Jeg kan ikke påstå at noen av oss passet inn noe sted.
Alle har noe de nerder over, og som de virkelig liker.
Jeg tror det er greit.
Gerrys greie var forretninger.
Bitcoin er en digital valuta.
Det er som å ha kontanter som bare eksisterer i digital form.
Gerry var en utrolig sjarmerende
og veldig smart talsperson for teknologien.
Bitcoin-samfunnet prøver å gå bort
fra tradisjonelle former for valuta og over til denne digitale valutaen,
som ikke har bankenes byråkrati.
Han var smart og visste det.
Noe av det vanskeligste var å skaffe bitcoins.
Spesielt i Canada.
Så jeg skapte QuadrigaCX i 2013
for å kjøpe og selge bitcoin.
For de som ikke er kjent med bitcoin-børser,
så er de som aksjebørser.
Men istedenfor å handle med aksjer handler man med bitcoin.
I sin enkleste form
er en kryptovalutabørs noe som lar deg veksle
mellom bitcoin og dollar og dollar og bitcoin.
De tjener penger ved å ta en avgift for hver handel de prosesserer.
ETTER AVGIFT: $ 98,00 CAD FORTSETT
Bitcoin-klubben gikk på restauranter,
og vi prøvde å finne et sted for å snakke om bitcoin.
Da Quadriga åpnet, inviterte Gerry oss inn,
hele miljøet, og han sa vi kunne henge der.
"Vi kan snakke om bitcoin her."
Det er et viktig øyeblikk for bitcoin.
Det er et nytt kapittel på veien mot finansbransjen.
Vi var på møtet og drakk bitcoin-øl
da noen sa: "Folkens, sjekk bitcoin-prisen."
Det er verdens hotteste valuta.
Bitcoins verdi har skutt i været.
Grafen ser ut som venstresiden av et Eiffeltårn.
Vi fant frem mobilene og begynte å rope: "Herregud!
Se hvordan den stiger!"
Bitcoins verdi nådde 11 000 dollar.
12 000.
15 000 dollar.
17 000 dollar.
18 000 dollar.
Den nye valutaen gjør mange rike.
For ti år siden fantes den ikke.
Jeg føler på litt FOMO her.
Bitcoin gikk fra å være nokså obskurt til å bli førstesidestoff.
Bitcoin blir mainstream.
I alle barer vil bartenderen snakke om bitcoin.
Da Quadriga ble grunnlagt i 2013, var én bitcoin bare verdt 100 dollar.
Hvis man spoler frem til slutten av 2017,
var én bitcoin verdt 20 000 dollar.
Jeg anbefalte folk å kjøpe bitcoin på QuadrigaCX.
Vi presenterer QuadrigaCX…
Hvis du var interessert i bitcoin, hadde du hørt om Quadriga.
Da vi begynte, var vi et lite selskap
med noen få handler om dagen.
I løpet av det siste året har vi blitt landets største børs.
Nye brukere er både bra og dårlig.
Man får noen få troende og masse mennesker som bare vil bli rike.
Hei. Jeg heter Tong, og jeg er kinesisk-canadisk.
Velkommen til kanalen min.
På YouTube-kanalen min er det mange ulike typer videoer.
Jeg håper du liker å se på dem like mye som jeg liker å lage dem.
Takk for at dere ser på.
Jeg var i San Francisco. Jeg er programvareingeniør.
Programvareingeniører tjener bra i San Francisco,
men etter å ha jobbet i ett sett de siste sju, åtte årene
ville jeg slutte. Jeg ville reise eller noe sånt.
Mange av vennene mine tjente mye penger på kryptovaluta.
De tjente hundretusenvis av dollar.
KRYPTOMILLIONÆRER
Herregud. Se på denne greia!
I 2011 kjøpte jeg bitcoin til 2 dollar og 52 cent.
Teknisk sett kostet denne Lamborghinien bare rundt 115 dollar.
Så jeg tenkte: "Jeg må også skaffe meg penger."
Så jeg tok opp tre lån.
Det var rundt 85 000 dollar totalt.
Og jeg la alt i ulike kryptovalutaer.
Ingen orker å bli rik sakte. Jeg ville holde tritt med vennene mine.
Ja, det er bra.
Canada utgjør én prosent av det globale handelsvolumet.
Når vi utvider oss globalt, vil vi kunne vokse, og fortjenesten vil øke.
La meg male bildet.
Mr. Cotten ser ut slik man forventer av et internettgeni.
En ung, attraktiv mann.
Så han er akkurat det du ser for deg.
Hvor mange kjøpte du om gangen?
Rundt hundre.
-Virkelig? -Det var veldig lønnsomt.
Henger vi med Mark Zuckerberg nå?
I 2017 gjorde de det så bra at han fikk alt i fanget.
Sikkert millioner. Nei, garantert titalls millioner.
Han kjøpte et fly.
Kjøpte en båt.
En liten øy også, visstnok.
Han kjøpte eiendommer.
Og han var nygift.
Nå skjer det.
Han var ikke prangende da han var her.
Han gikk med skjorte og jeans.
-Nå levde han et luksusliv. -Det flyr!
Han reiste rundt i verden og levde som en digital nomade.
Han jobbet der han var. Det var fantastisk.
Bitcoin steg og steg og steg.
Og til slutt krasjet den.
Og
jeg tror det var begynnelsen på problemene i QuadrigaCX.
Bitcoin-berg-og-dalbanen er fortsatt vill i kveld.
Kryptovalutaen har gått fra en ny rekordpris i går
til å stupe i dag.
Markedet begynte å krasje.
Bitcoin og alle de andre kryptovalutaene begynte å falle.
Bitcoin har stupt kraftig.
Det har sunket med nesten 50 %.
Seksti prosent.
Innen desember 2018, ved utgangen av året,
tror jeg bitcoin lå på rundt 4000 dollar.
Folk som trodde de var rike, vil gå konkurs.
På bare 24 timer
er 60 milliarder dollar blitt trukket fra verdien
av hele kryptovalutamarkedet.
Hva forårsaker krasjet?
Som regel skyldes det ulike faktorer.
Men for én gangs skyld er det veldig åpenbart.
Kina og Sør-Korea vil forby bitcoin-handel.
Det var nok til å tvinge ned prisen på disse kryptovalutaene.
Jeg hadde mye gjeld fordi jeg tok opp 85 000 dollar i lån.
Jeg hadde nedbetalt 70-80 %.
Renten var veldig høy på disse lånene, og jeg betalte ned på huslånet.
Det var veldig stressende.
Alle forholdene mine ble forsuret på grunn av det.
Min eneste utvei var å selge leiligheten for å bli kvitt gjelden.
Jeg måtte nedbetale forbrukslånene mine og mini-huslånet.
Etter alt det hadde jeg rundt 400 000 dollar.
Jeg bestemte meg for å flytte pengene til Canada.
Man vil ikke bruke banken, for den tar to prosent.
Dere skjønner fort at to prosent av 400 000 dollar er mye penger.
Jeg tenkte at jeg kunne gjøre det med krypto.
Jeg så at Quadriga hadde et tillegg på ti prosent når man solgte bitcoin.
Man kunne faktisk tjene penger på å overføre til Quadriga.
Så det gjorde jeg.
Du får aldri problemer med å flytte midler inn i og ut av QuadrigaCX-kontoen din.
Så jeg overførte 400 000 dollar i bitcoin til Quadriga.
BEKREFT BETALINGEN
OVERFØRER
INNSKUDDSOVERSIKT
Jeg solgte dem.
Så prøvde jeg å ta dem ut.
Mine amerikanske dollar ble da omgjort til canadiske dollar.
Så jeg gjorde et uttak på 500 000 canadiske dollar.
UTTAKSFORESPØRSELEN ER MOTTATT
Og jeg husker at det tok lang tid.
Jeg ventet, og ingenting skjedde.
VENT MENS VI BEHANDLER FORESPØRSELEN
Jeg ble litt bekymret.
Alle sparepengene mine lå i denne ene transaksjonen.
Jeg ba hver eneste dag
og håpet jeg ville få pengene.
Jeg har alltid villet være en reporter
som fokuserer på finans.
Det føles som å være en detektiv.
På høsten 2018 fikk jeg masse e-poster
fra tilfeldige Quadriga-brukere som sa:
"Jeg får ikke tatt ut pengene." Det virket litt rart.
I løpet av boomen
strømmet mange millioner dollar fra mange hundre brukere inn i Quadriga.
Ifølge dataene vi fikk,
ble 1,2 milliarder dollar sendt gjennom Quadriga det året,
og Quadriga tjente penger på alle disse transaksjonene.
Jeg tok kontakt med Quadriga. Jeg skrev til Gerry:
"Hei, jeg skriver for The Globe and Mail.
Brukerne sier at de ikke kan ta ut penger. Kan du fortelle meg hva som foregår?"
TAKK
Han sa at de ikke kunne behandle alle uttaksforespørslene
fordi banken hadde frosset pengene deres
fordi de ikke stoler på kryptovalutabørser.
Han sa: "Vi har 26 millioner dollar på disse bankkontoene,
så det er bankens skyld."
Det var en plausibel forklaring, og han var veldig sjarmerende.
Han sa: "Kan du fortelle meg hvem som sliter med å ta ut penger?
Jeg vil gjerne ordne opp i dette med dem."
Han virket som en ålreit fyr.
Jeg sendte uttaksforespørselen sent i oktober.
Jeg ventet. November 2018. Fortsatt ingenting.
DESEMBER 2018
I slutten av desember hadde jeg ikke fått noe.
Jeg kontaktet kundeservice, og de sa det samme.
"Det vil ta en uke eller to.
Vi skal finne ut av dette."
VENNLIGST VENT MENS VI BEHANDLER FORESPØRSELEN
Jeg ble selvfølgelig mer og mer frustrert.
Dette fortsatte inn i 2019.
JANUAR 2019
Jeg begynte å få panikk.
Dette var alle pengene jeg hadde spart opp over ti år
og salget av leiligheten.
Og jeg ba til Gud.
På den tiden reiste Gerry mye.
Jeg sendte meldinger, og han svarte:
"Jeg er i Costa Rica." Eller: "Jeg er på Island."
Men de ble etterfulgt av: "Ikke fortell noen hvor jeg er."
Det var merkelig.
Det var kanskje noe mer enn at han bare jobbet hvor han ville.
Kanskje han prøvde å unngå noe eller noen.
Jeg ante ikke hva som skulle skje.
Jeg ventet, og ingenting skjedde.
Sånn var det frem til 14. januar.
Jeg husker datoen,
for 14. januar var dagen da alt gikk i lufta.
Canadas største kryptovalutabørs er i trøbbel.
Scott er her for å hjelpe oss med å nøste opp i det vi vet så langt.
-Scott. -Et mysterium utspiller seg i dag.
Det dreier seg om direktørens død.
Her ser vi Gerald Cotten, grunnleggeren av QuadrigaCX.
Kona til Gerry Cotten, Jennifer Robertson, sa at han døde plutselig
mens han var i India, bare 30 år gammel.
Jeg ble sjokkert. Jeg tenkte: "Hva gjorde han i India?"
Fy søren.
Jeg følte meg
veldig nervøs.
Saken utvikler seg.
Hold et øye med det for oss…
Det var et skikkelig sjokk.
Han må ha gjort det kjempebra med bitcoin og selskapet.
Og så var han plutselig borte.
Man forventer at man vil treffe noen igjen,
og så får man vite at man ikke vil det.
Jeg ble sjokkert.
Og jeg ble skikkelig satt ut.
Jeg var trist.
Og han var så ung.
Redaktøren min sa: "Hold et øye med det."
Kort tid etter
sluttet plutselig børsen å funke.
IKKE FUNNET
Så la Quadriga ut en melding om at ingen hadde adgang til kryptovalutaen.
Det var da jeg innså at Gerry var den eneste
som kunne alle passordene til kryptovalutaen.
På det tidspunktet tok saken helt av.
Dette er en utrolig historie.
Gerald Cotten døde, og han tok med seg passordene.
Det betyr at 190 millioner dollar av kundenes penger er låst,
og ingen får tilgang til dem.
På det tidspunktet tenkte jeg: "Å, fillern."
Jeg følte at jeg fikk hjerteinfarkt.
Jeg følte et press mot brystet mitt.
Som alle andre ville jeg få tak i pengene våre.
Det føltes helt uvirkelig.
Det kunne ikke være mulig.
Folk betviler alle historier.
Folk er mistenksomme.
Spesielt når det gjelder penger. Spesielt når det gjelder deres penger.
Hvis man driver et kryptovalutaselskap eller en børs,
pleier man å ha sikringer.
Så hvis du dør, eller noe skjer med deg,
kan noen få tilgang til pengene.
Det ga ikke mening.
Min første reaksjon var: "Pisspreik."
"Det er pisspreik."
Jeg er en KI-konsulent.
Jeg sa opp jobben og skulle starte mitt eget firma.
Jeg ville bruke Quadriga for å tjene penger frem til firmaet mitt tok av.
Jeg la inn rundt 70 000 dollar der.
Og så overholdt ikke Quadriga uttaket.
Det var da jeg så uttalelsen
fra Jennifer Robertson, Gerald Cottens kone og partner.
"Gerry døde av komplikasjoner av Crohns sykdom
den 9. desember 2018 på reise i India,
hvor han åpnet et barnehjem for barn i nød."
"Vennlig hilsen Jennifer Robertson, Gerald Cottens bostyrer."
India og barnehjemmet… Jeg tenkte: "Kutt ut."
Gerry døde den 9. desember.
De kunngjorde det 14. januar.
Å komme med en kunngjøring
en måned etter hans død…
…høres feil ut.
Dette er ikke riktig. Noe er galt.
Hei sann. Hvordan går det?
Jeg vil bare gi en oppdatering om situasjonen min.
Hvem kunne ha forutsett at en administrerende direktør ville dø
under mystiske omstendigheter i India?
Han hadde nøklene til lommeboka.
Men hvem kan man tro på?
Det er veldig deprimerende og sjokkerende.
Neste skritt er å…
Jeg var sint.
Jeg ville finne ut
om det fantes et aktivt samfunn jeg kunne snakke med om dette.
Jeg sjekket Telegram, som jeg brukte for mange kryptogrupper.
ÅPNE
Jeg søkte etter Quadriga.
Det fantes en hovedgruppe for Quadriga,
QuadrigaUncovered, som hadde mange andre rammede brukere.
BLI MED I GRUPPEN
TONG ZOU BLE MED I GRUPPEN
MARK: ER DETTE EKTE
AJ: DE BØR GI MEG PENGENE TILBAKE
DE LYVER SANNSYNLIGVIS
TONG: JA, OG JEG TROR DE SANNSYNLIGVIS HAR TILGANG
MARK: FOR ET JÆVLA ROT LOL
AJ: HVA DRIVER DE MED?
Mange ville ha svar.
Hva skjedde med pengene?
Hva skjedde med Gerry Cotten?
Ingen ville hjelpe oss. Vi måtte klare oss selv.
Det var kaos. Masse ulike folk.
Noen, som meg, ville ha pengene sine.
Noen bare trollet.
QCXINT BLE MED I GRUPPEN
Men det var også en person ved navn QCXINT.
QCXINT: DETTE ER FORJÆVLIG
Han førte ,med seg en etterforskningsånd.
ALI: VELKOMMEN TIL GRUPPA!!!
Han var den gamle vismannen som vi oppsøkte.
Jeg vet ikke hvor mye jeg kan si.
Jeg er bekymret for at han vil kjefte hvis jeg avslører for mye.
Noe av det man må gjøre
når man driver med krypto, er god "op sec".
Det vil si driftssikkerhet.
Krypto er ganske uregulert.
Man må være ekstremt forsiktig når man har med store summer å gjøre.
Noen individer er blitt angrepet og så torturert
til å gi fra seg nøklene sine og sånt.
Det er en av grunnene
til at jeg vil være anonym.
Jeg hadde handlet på Quadriga
med små summer i 2018,
men med tiden bygget det seg dessverre opp,
helt til jeg hadde flere midler i børsen
enn jeg var komfortabel med.
Så da Quadriga gikk dukken, var det en betydelig sum.
Det var et sekssifret beløp.
Så siden jeg var personlig innblandet i denne saken,
var jeg motivert til å finne ut av hva som skjedde.
BENOIT: DETTE STINKER FRA ENDE TIL ANNEN
NORTHSTAR: ENIG
BENOIT: VI HAR ALL RETT TIL Å VÆRE MISTENKSOMME
Det var stor interesse for omstendighetene rundt Gerrys død i India.
Vi begynte å etterforske hva som hadde skjedd.
ALI: HVA OM HAN IKKE ER DØD?
IKKE ER DØD?
Alt ble endevendt og gransket.
Og alle så på Instagram-kontoen hans.
Vi så på Instagram-kontoen til kona hans, Jennifer.
Vi så på reisebildene deres.
Vi så etter alle biter av informasjon.
REED89: CROHNS SYKDOM?
BONES: HVEM FAEN DØR AV CROHNS SYKDOM?
Vi begynte å undersøke Crohns sykdom
og hvorvidt det faktisk var noe man kunne dø av.
Jeg googlet det.
Basert på det jeg fant, er det en slags magesykdom.
Man får diaré.
Enkelte typer mat utløser det mer enn andre.
KAN MAN DØ AV CROHNS SYKDOM
Unge mennesker dør sjelden av Crohns sykdom.
NORM: DET ER VRIENT Å DØ AV CROHNS
MARY: DØDSRATEN ER PÅ BARE TRE PROSENT
DØDSATTEST
Så begynte dødsattesten å sirkulere.
Den ble opprinnelig funnet av reportere.
Etternavnet hans var feilstavet.
C-O-T-T-A-N istedenfor C-O-T-T-E-N.
KENNETH: DETTE ER IKKE TIL Å TRO
DETTE ER SKIKKELIG MISTENKELIG… PÅ ET SÅ OFFISIELT DOKUMENT
Det interessante er at det finnes et marked
for falske dødsattester.
Slike ting finnes.
AJ: KRYPTO TIL FLERE HUNDRE MILLIONER KAN KJØPE MYE
Så snakket jeg med noen som kjente Gerry personlig.
Han delte litt info med meg.
Han sendte et bilde av Gerrys Skype-profil,
og det viste at Gerrys Skype-kamera var aktivt etter hans død.
GERALD SETT FOR NOEN DAGER SIDEN
Hva faen?
Det kan kalles varsellamper.
For meg så det ut
som at Gerry var i live.
BRYAN: JEG ER IKKE SIKKER PÅ AT GERRY ER DØD
EXIT-SVINDEL
Jeg, som mange andre, tenkte at det kunne være en exit-svindel.
Hvis han ikke var død,
hadde han nesten garantert fingert sin egen død
og stukket av med kryptoen,
og han gjemte seg på en øy et sted.
AJ: VI BLE RANET AV GERALD COTTEN
Jeg tror ikke han er død.
Hva tror dere? Er han død?
Edderkoppsansene mine sier nei.
Denne fyren er ikke død.
Han fingerte det.
AJ: HVA KAN VI GJØRE MED DENNE INFORMASJONEN?
ALI: HVILKEN INFORMASJON? DET ER BARE EN TEORI
AJ ENDRET GRUPPENAVNET TIL QUADRIGA-SAMMENSVERGELSEN
Jeg jobbet med saken
med en annen reporter ved navn Joe Castaldo.
Hvis noen fingerer sin egen død, er det en utrolig historie.
Og det finnes presedens.
Den merkelige saken om hedgefondsvindler Samuel Israel.
I forrige uke virket det som han begikk selvmord for å slippe en fengselsdom.
Men nå tror myndighetene at han fingerte det hele.
Hedgefondforvalteren etterlot bilen sin på en bro
og skrev i støvet på panseret: "Selvmord er smertefritt."
Som om han hadde hoppet.
Men han overga seg etter en måned.
Jeg tenkte på den saken da dette skjedde med Gerry.
Det har skjedd før, og det kan skje igjen.
Det virket som noe fra et filmmanus,
men man må spørre seg:
"Er Gerry i stand til å utføre en exit-svindel?"
Når jeg tenker på et forbrytergeni,
noen som er utspekulert og listig…
…så tenker jeg ikke på en litt nerdete 24-åring.
Charizard har valgt å bruke Bursting Inferno.
Han brente Pokémon-kort.
Gå!
Og smeltet penger i en mikrobølgeovn.
Vi lar den stå i et minutt.
Det ser ut som den smelter.
Når man ser på materialet,
fremstår han ikke som et forbrytergeni.
Han må ha trengt hjelp.
Ektepar pleier å fortelle hverandre det meste.
Kan jeg snakke om Jen nå?
Kona, Jennifer Robertson, var den eneste andre der
da han skal ha dødd.
Hun var personen som hadde kontroll over børsen på det tidspunktet.
Gruppa begynte å granske henne.
Hvem er hun? Er hun i det hele tatt ekte?
Folk som kjente ham, visste ikke om Jennifer
eller at de var sammen.
Jeg syntes det var litt rart.
Jeg visste ikke om kona eller hvor lenge de var sammen.
Jeg vet ikke om de var sammen da han var i Vancouver,
eller om de møttes senere.
Hvor skal jeg sitte?
JENNIFER ROBERTSONS SØSTER
Jeg kan ikke ha dem.
Hvis noen sa: "Gerry er et forbrytergeni.
Dette er sånn han er." Hva ville du sagt?
Jeg ville bedt dem dra til helvete.
"Gå og dø. Pell deg vekk."
Jeg kan bare ikke…
Det gjør meg sint.
Jeg vil bare ta søsteren min i forsvar,
for ingen av oss har sagt noe. Advokatene hennes ba henne tie.
Jenny hadde ingen, og jeg har mye jeg vil si.
Hun er vakker. Hun er morsom.
Hun er alltid glad.
Eller var.
Sist jeg så Gerry, var han rolig, fattet og samlet.
Jeg har god intuisjon når det gjelder folks humør.
Han elsket Jenny.
Han prøvde ikke å være fyren på stranda som fingerte sin egen død.
Det gir ikke mening.
Hun møtte Gerry på Tinder,
og han var tilfeldigvis den første personen hun sveipet til høyre på.
Det var rett før julen 2014.
Først trodde hun ikke at han var hennes type.
Han var litt introvert, og vi er ganske høylytte.
Men hele familien min elsket Gerry.
Da han ble vant til oss, var han morsom, og han spøkte og var livlig.
Hun var overlykkelig.
Han virket utrolig romantisk og omtenksom.
Han var en slags drømmeprins.
De var ment for hverandre.
De var virkelig sjelevenner.
Alt sa bare klikk for dem.
Man merket det på hvordan han så på henne.
Han elsket henne. Man kunne føle det.
Og noe av det han hadde sagt til henne, var
at hun hadde lært ham å elske,
og at han ikke engang visste at de følelsene var mulige.
Jeg visste ikke om Reddit.
REDDIT - DYKK NED I ALT
Men jeg hørte om det fra Jenny, for det gjorde henne opprørt.
Jenny leste alt.
I sorgen prøvde hun å klamre seg fast til Gerry.
Hun leste alt om ham.
I starten var det mye fint,
men så begynte det å bli litt dystert.
Det ble dystrere og dystrere.
Det var et Reddit-innlegg som fanget alles oppmerksomhet.
Det kom visstnok fra en entreprenør ved navn QCXContractor.
Han gjorde en AMA på Reddit.
AMA er en forkortelse for "ask me anything".
Så for første gang hadde vi noen på innsiden av Quadriga
som lekket informasjon anonymt.
JEG HAR FÅTT BESKJED OM Å TIE,
MEN SANNHET OG ÆRLIGHET
ER VIKTIGERE ENN RIKE MENNESKERS EIENDELER
Han sa blant annet at han var i begravelsen.
TIL MINNE OM GERALD COTTEN
Jeg stilte spørsmål om begravelsen.
Om kista var åpen eller ikke.
DET VAR LUKKET KISTE
Det var uklart om det var et lik der eller ikke.
Nei, jeg så ikke liket.
-Så Jen liket? -Ja.
LONELYGUAVA: HVORDAN VAR JENNIFERS FATNING I BEGRAVELSEN?
Entreprenøren sa at hun var i "falsk sorg".
JEG HUSKER AT HUN SNAKKET MER OM MAT I MINNETALEN ENN OM GERRY
Veldig merkelig oppførsel for en enke som nettopp mistet mannen sin.
HUN HADDE FEST PÅ ROMMET SITT MED VENNENE SINE
MED DRIKKING OG DANSING
Hun burde ikke ha mye å være glad for.
Men hun danset i sin manns begravelse.
Det virket som det var ugler i mosen.
Det virket ikke som han hadde dødd.
Jeg kontaktet QCXContractor på Telegram.
Jeg fikk bekreftet at han var ansatt i Quadriga.
Han sa det hadde vært en slags konfrontasjon
mellom Jennifer og Gerrys foreldre.
Det var vanskelig å ha dem der.
Vi er fra østkysten og har en stor keltisk arv.
Vi holdt irsk gravøl.
Det var mye mat og mye alkohol,
og Gerrys foreldre likte det ikke.
Det førte til at de ble kastet ut av huset etter begravelsen.
Jeg tror Gerrys foreldre egentlig skulle overnatte der.
Noe stort hadde skjedd,
og hun sa de kunne dra sin vei og at hun ikke trengte dem lenger.
NAPAC: DENNE DRITTEN BLIR STADIG MERKELIGERE
ADRIAN: JEG TROR JEN HAR LØYET
TONG: JEN BØR BLI ETTERFORSKET
Det var masse spekulasjon om at hun var med på det.
Vi ville se hva vi kunne få vite om hennes innblanding i Quadriga.
Historien om at Gerry var den eneste
med adgang til Quadrigas kryptomidler, kom fra Jen.
Etter Gerrys død
gjennomsøkte hun leiligheten deres etter passord til datamaskinen hans.
Hun fant det ikke noe sted.
Etter Gerrys død
søkte Quadriga om kreditorbeskyttelse.
Kreditorbeskyttelse gis til selskaper når de får økonomiske problemer.
Inkludert i rettsdokumentene var en erklæring fra Jennifer Robertson.
Jennifer hevder at hun egentlig ikke visste noe
om hvordan selskapet opererte,
og at Gerry hadde drevet selskapet helt alene.
Jeg var litt i vantro.
I løpet av alle reisene deres
fortalte han henne aldri noe om hvordan Quadriga ble drevet?
Det ga ikke mening for meg.
Så oppdaget vi disse Quadriga-brukerne som hadde bankoverføringer
som de hadde fått gjennom et eiendomsforvaltningsfirma som hun drev.
FRA: "ROBERTSON NOVA CONSULTING INC."
Dette var i strid med Jennifers påstand
i den skriftlige erklæringen om at hun ikke var involvert i Quadriga.
Da kan hun ha løyet om alt mulig annet.
Jeg så det og lurte på hva som foregikk.
Jeg spurte advokaten hennes om det, men fikk ingen kommentar.
Og jeg tror aldri vi fikk noe offisielt svar på det spørsmålet.
Jeg er sikker på at advokaten sa: "Det trenger vi ikke å si noe om."
Jeg vet ikke.
Ikke sant? Ble noen ting utelatt?
Ja. Med vilje? Jeg vet ikke.
Uaktsomhet? Kanskje. Søsteren min er ikke en løgner.
Jeg begynte å tro at Jennifer Robertson var med på dette.
Spiller de et langt spill?
Hun spiller rollen som den godtroende kona.
Hun vet det vil gå hett for seg i tre år, og så vil hun stikke av
og møte ham på en øy i Karibia.
Vi har mange indisier på at dette var en exit-svindel.
Problemet er at vi ikke har en måte
å bevise det på ennå.
TONG: HVORFOR FØLER JEG AT JEG ER MED I EN CSI-EPISODE?
DET BLIR LUMSKERE OG LUMSKERE FOR HVER DAG SOM GÅR
AJ: NYT DET SÅ GODT DU KAN. DET ER EN DYR EPISODE.
JEG VIL FØLGE PENGENE
Nyheten kom i februar 2019.
Jeg tenkte: "Beklager, hva?"
Grunnleggeren døde, og han var den eneste som hadde tilgang til nøklene?
Hva for noe?
Jeg betvilte umiddelbart alt ved historien.
Jeg mistenkte at pengene ville bli flyttet.
Det ville motbevise poenget deres.
De påsto at bare han hadde nøklene.
Men hvis penger ble flyttet etter hans død, var det en løgn.
Hele formålet med bitcoin er at alt kan verifiseres av alle.
Bitcoin støttes av underliggende teknologi kalt en blokkjede.
LASTER
Det finnes nettsteder som har visualiseringer av blokkjeden.
Det enkleste er å tenke på det som en digital regnskapsbok.
Som et regneark.
Alle datamaskiner kan se transaksjonene
og bekrefte at transaksjonene er gyldige,
og så bekrefte hele transaksjonshistorikken.
Og man kan følge pengene overalt.
En børs vil ha fem eller ti prosent av alle pengene
i en varm lommebok, og resten er kaldt.
En kald lommebok er en offline-lommebok.
Den varme lommeboka er som et sjekkhefte eller et bankkort.
Den kalde lommeboka er som et hvelv.
Jeg kjente til noen av Quadrigas kalde lommebokadresser i blokkjeden.
Så jeg begynte der.
LAST NED DATA (TRANSAKSJONER)
Jeg brukte de neste par ukene på å analysere et stort antall transaksjoner.
Jeg forventet å enten se en balanse på 100 millioner dollar eller noe,
eller å raskt se en overføring på 10 millioner, 100 millioner.
Et stort beløp.
Men med Quadriga-adressene fant jeg aldri denne haugen med penger.
Hvis man ikke ser pengene dra noe sted, er spørsmålet: "Hvor ble det av pengene?"
Pengene bare…
Jeg vet ikke.
JEG SER INGENTING SOM TYDER PÅ AT QUADRIGA HAR HATT KALDE LOMMEBØKER
Da jeg fant ut at det ikke var penger i kjølerommet,
sluttet jeg å tro at han var død.
MARK: DERE…
REED89: Å FAEN
MARK: HVA. FAEN.
CHARLIE: FAEN
AJ: JEPP, SÅ DET TIDLIGERE
FORVENTET DET. BARE ET SPØRSMÅL OM TID.
CHARLIE: JEG ER JÆVLIG SINT NÅ
"KALDE LOMMEBØKER" FUNNET, TOMME FOR KRYPTOVALUTA
Å oppdage at hele denne historien
om nøklene til den kalde lommeboka
bare var et villspor, er kvalmende.
HVOR ER DE "SAVNEDE" 150 MILLIONENE?
Vi var redd for at Jenny ville bli dratt inn i det.
På grunn av beløpet
var broren min og jeg bekymret for at hun ville havne i fengsel.
Ikke sant? Vi er ikke folk som havner i fengsel.
Vi er ikke forbrytere. Vi kjenner noen
som kjenner noen som kan ha gjort noe litt galt,
men det var bekymringen vår.
Vi var bekymret for henne.
Det begynner å se ut som svindel eller underslag.
TONG: PENGENE KAN IKKE BARE FORSVINNE
MARK: FINN GERALD
HAN MÅ DRITE PÅ SEG TIL HAN DØR HVIS HAN IKKE ALT HAR GJORT DET
AJ: HVA TROR DERE SJANSEN FOR Å FINNE COTTEN ER?
Men håpet om å finne en lav,
litt rødhåret, kaukasisk Gerry var veldig lite.
Vi visste at han var rampete. Det visste vi.
Denne videoen bekrefter at en valnøtt kan påtennes.
Jeg tipper han er flink til å ligge lavt og tie stille.
Dette er ting Gerry er god på.
Han kan være borger i 20 land med 20 ulike ansikter og navn.
Så begynte et rykte å spre seg på nettet
om at pengene var blitt flyttet til Bermuda.
Og at det var en plastisk kirurg der som hadde operert Gerry
for å endre ansiktet så han kunne fortsette å leve
uten å bli gjenkjent.
Jeg ringte RCMP, som er Canadas svar på FBI.
Jeg sa: "Det er en fyr som jeg tror er i live.
Han vil forlate landet med pengene våre.
Jeg vil at dere skal etterforske saken."
Hun sa: "Hvis han drar, så er det greit.
Vi kan fange ham senere."
Ikke sant? Helt dagligdags. Det var nesten fornærmende.
AJ: JEG BEGYNNER Å INNSE AT LANDET MITT ER UDUGELIG
OG DET VIRKER IKKE SOM AT POLITIET ETTERFORSKER
JAY: JEG TROR OSC BEGYNNER Å ETTERFORSKE SAKEN
ONTARIOS VERDIPAPIRKOMMISJON
OK.
Ontarios verdipapirkommisjon, også kjent som OSC,
er ansvarlig for å regulere finansmarkedene
i den canadiske provinsen Ontario.
Vårt mandat var å finne ut hvor pengene ble av.
Derfor besluttet håndhevelsesavdelingen av OSC å åpne en etterforskning.
I løpet av de første to driftsårene
hadde Quadriga regnskapsførere og advokater i staben,
så det finnes noen opptegnelser fra den perioden.
Men etter 2016 er det et fravær av opptegnelser
som man vanligvis forventer å se i en bedrift.
Hvis man ikke har adgang til regnskap, blir arbeidet vanskeligere.
Men som kriminalteknisk regnskapsfører forventer jeg at arbeidet er vanskelig.
Vi oppdaget noe som bekymret oss.
Gjennom Quadrigas liv
ble store volumer av kryptoaktiva sendt
til andre kryptovalutabørser i utlandet.
Hva faen er det som skjer?
Det er overhodet ikke normalt.
Hvorfor sender en børs direkte til en annen børs?
Svaret er vanligvis ikke bra.
De må ha prøvd å skjule noe.
Kanskje for å hvitvaske penger?
I hvitvaskingens verden
finner man ofte ganske dårlige mennesker.
Organisert kriminalitet, russiske gangstere og så videre.
Hadde Gerry tatt seg vann over hodet?
Hvis du hvitvasker penger for mafiaen, er du redd for dem, ikke for politiet.
Hvis vi skulle finne pengene,
måtte vi grave veldig dypt
og granske alle deler av børsen.
Det vanlige narrativet var at Gerry var Quadrigas grunnlegger
og administrerende direktør, og han hadde kontrollen.
Noe av det interessante jeg fant, var at det første QuadrigaCX-domenenavnet…
…ikke ble registrert av Gerry.
Det ble registrert av noen andre.
En person ved navn Michael Patryn.
Han var en viktig person i grunnleggelsen av Quadriga.
Så jeg begynte å granske ham.
Politiet i både Canada,
hvor QuadrigaCX ligger, og i USA etterforsker en mulig forbrytelse…
Er du komfortabel med å snakke om ham, Andrew?
Hva vil dere vite?
Da vi møtte Mike og Gerry,
var det Mike som presenterte seg som grunnleggeren av QuadrigaCX.
Og Gerry bare ble med.
Kveldens gjest er Michael Patryn fra Quadriga.
Kan du fortelle litt om deg selv?
Ja visst. Jeg har jobbet med digital valuta siden 2003.
Jeg har drevet en rekke børser, nye plattformer og kasinoer
og gitt rådgivning om vekst og utvikling for andre slike selskaper.
Det virket alltid som om Mike hadde ansvaret.
Mike var muskuløs og en amatør-UFC-fyr.
Første gang jeg møtte Gerry, var i Mikes bil.
Det var bare Mike som snakket.
Gerry lo av vitsene hans når de ikke var morsomme. Det er viktig.
Det fikk meg umiddelbart til å se
en maktubalanse i forholdet deres.
Det svirret mange rykter om Mike.
Jeg tror Gerry burde være redd for Mike.
Det ville jeg vært.
Folk som kjente Patryn, ville ikke snakke om ham.
De var redde for ham.
NÅR DU SØKER ETTER NAVNET DITT
Det var masse innlegg på nettet, hovedsakelig på Reddit,
som knyttet ham til en annen fyr ved navn Omar Dhanani.
Disse innleggene hevdet i grunnen
at Michael Patryns skjulte en kriminell fortid,
og at han hadde bodd i California under navnet Omar Dhanani
og hadde vært involvert i hvitvasking
for en identitetstyveriliga ved navn Shadowcrew.
En nettmarkedsplass for handel med stjålne identiteter
og stjålet kredittkortinformasjon.
Dette er litt av en bombe,
men noen få foruminnlegg beviser ingenting.
Vi trengte bevis.
Vi tenkte at vi kunne finne Omar Dhananis forbryterbilder
og se om det var samme person.
Omtrent en uke senere fikk jeg dem på e-post.
Jeg husker at jeg satt med Alex og en redaktør på kontoret.
Redaktøren gransket bildene av Dhanani…
…og Patryn.
Han så frem og tilbake.
Han la merke til en grop
på Dhananis panne…
…og at Michael Patryn har en grop på nøyaktig samme sted.
Michael Patryn er definitivt Omar Dhanani.
QUADRIGA-MEDGRUNNLEGGER VAR I FENGSEL FOR ROLLE I IDENTITETSTYVERILIGA
Hadde jeg visst det, hadde jeg aldri lagt pengene mine i Quadriga.
Dette er sprøtt.
Det var som enda en tråd i kaninhullet. Hvor dypt kunne det gå?
Når man oppdager at en av grunnleggerne har en kriminell fortid,
blir vedkommende hovedmistenkt.
I februar 2019, da Quadriga sluttet å operere,
skyldte de brukerne penger og kryptovaluta
til en samlet verdi av 215 millioner dollar.
Men vi klarte bare å identifisere
aktiva til en verdi av rundt 46 millioner dollar.
Det innebar en uforklarlig manko på rundt 169 millioner dollar.
Og det ga ikke mening.
Det er verdens hotteste valuta.
For i 2017, da markedet blomstret,
begynte stadig flere brukere å bruke plattformen,
og de førte med seg mer kryptovaluta og mer penger.
Vi var bekymret for at kryptoaktiva ble stjålet.
Vi visste at Quadriga hadde en medgrunnlegger.
Han het Michael Patryn.
Derfor var vi interessert i å snakke med ham.
Vi fikk ikke kontakt med Mr. Patryn.
Mange trodde at Mike Patryn faktisk tok en del av pengene deres
og stakk av, kanskje i ledtog med Gerry.
Kanskje de samarbeidet.
AMIR: VI MÅ FINNE DENNE MANNEN
FORHØRE HAM
OG TA DET DERFRA
KEVIN: DET SKJER IKKE. HAN RUNKER TIL VÅR LIDELSE
100 % PSYKOPAT
HAN MÅ BEHANDLES SOM EN RABIAT HUND
MIKE PATRYN BLE MED I GRUPPEN
Siden historien manglet underholdning, ble Michael Patryn med i Telegram-gruppen.
MARK: HVA FAEN
HEI, OMAR
MIKE PATRYN: JEG VIL IKKE DISKUTERE DET HER
DAVE: DRA TIL HELVETE
Kreditorene er ganske sinte, og de ser etter svar.
CHARLIE: NÅR VAR SIST DU SNAKKET MED GERRY, MIKE?
PATRYN: VI SLUTTET Å VÆRE NÆRE DA JEG SLUTTET. VI KRANGLET.
Vi sendte en e-post til Patryn.
Han sa han ikke hadde vært innblandet i Quadriga
etter at han sluttet i selskapet.
Han sa at han forlot selskapet i 2016.
Jeg vet ikke om vi trodde Patryn.
IVICA: DA DU DRO, VAR ALT I ORDEN HOS QCX?
MIKE PATRYN: ALT VAR I ORDEN
Patryn virker som en ganske garvet person.
Han var flink til å unngå mye av kritikken som ble rettet mot ham.
Han hevdet at han var en legitim forretningsmann,
men hvorvidt han er helt uskyldig eller ikke, er en annen sak.
IVICA: HVA MENER DU ER SJANSEN FOR AT G. ER I LIVE?
MIKE PATRYN: JEG TRODDE DET IKKE DA JEG LESTE DET
PÅ GRUNN AV HVORDAN DET BLE KUNNGJORT
Jeg tenkte: "Jøss. Han tror Gerry er i live."
IVICA: JEG LURER OGSÅ PÅ HVOR DU MØTTE JEN FOR FØRSTE GANG?
MIKE PATRYN: IKKE FØR I JANUAR I ÅR
JEG VISSTE IKKE AT GERRY VAR GIFT
HAN HADDE VISST MANGE HEMMELIGHETER
Fra utsiden virket Gerry og Patryn veldig ulike.
Gerry var en smilende nerd.
Men hvis man sjekker Patryn på nettet,
så fremstiller han seg selv som en macho-råtass
som også har en kriminell fortid.
Så hva gjorde de sammen?
Patryn var synligere på nettet.
Det sporet førte meg til et nettsted som het TalkGold.
TJEN PENGER PÅ NETTET
TalkGold var i hovedsak et forum for investeringsvindel.
Det var et skikkelig tyvereir.
250 % ETTER TO DAGER 400 % ETTER ÉN DAG
Folk prøvde å gjennomføre svindler og unngå andres svindler.
Da jeg gravde rundt i arkivet, fant jeg mange av Patryns innlegg.
Noe av det jeg merket,
var at han hadde en kompis som het Sceptre.
Sceptre var også veldig aktiv på TalkGold.
Sceptre organiserte og gjennomførte
minst to nettsvindler gjennom TalkGold.
Mange mennesker tapte mye penger.
Sceptre hadde en svindel som het S&S Investments.
S&S Investments oppga veldig lite informasjon om seg selv,
og de lovet enorm avkastning.
Og en kort stund betalte de folk tilbake.
Men en dag forsvinner hele programmet
med alles penger.
IKKE FUNNET
Klassisk exit-svindel.
Denne Sceptre virket betydningsfull.
Men jeg hadde en anelse om at det var Gerry.
Det var omtrent på den tiden at jeg begynte å snakke med QCXINT.
Vi begynte å utveksle informasjon.
Jeg saumfarte alle Sceptres innlegg
for å finne spor etter ham,
hvis han ved et uhell hadde avslørt personlig informasjon.
SCEPTRES PROFIL
OM MEG - STATISTIKK - VENNER
Uten hell.
Det var veldig frustrerende, for det ble et personlig oppdrag
å finne ut hvem Sceptre var.
Jeg fulgte bare datasporet.
Det var et kritisk bevis som dukket opp.
Et nettsted som het Black Hat World.
En hvithatthacker er en god hacker, en etisk hacker.
En svarthatthacker er en dårlig type. De gjør det skitne arbeidet.
Jeg la merke til en bruker på Black Hat World ved navn Sceptre
som endret navnet sitt til Murdoch1337.
VANLIG MEDLEM
Så jeg bestemte meg
for å sende meldinger til folk
på Black Hat World som hadde kontakt med denne kontoen,
for å se hvilken e-postadresse denne kontoen brukte.
Noen få dager senere fikk jeg et svar.
INNBOKS
Det var vedlagt noen skjermbilder.
Jeg åpnet det.
Hjertet mitt hamret. Jeg var så nær.
Et av skjermbildene var bestillingsskjemaet til denne kontoen.
Det hadde hans fulle navn.
Gerry Cotten.
Gerry var Sceptre. Det var en direkte kobling.
Og vi tenkte: "Ja! Vi har ham."
Det satte hele greia i en mye mørkere kontekst.
Gerald, vi begynner med deg.
Ja.
Du ble født. Nå er du her. Hva skjedde imellom?
Ikke bare hadde én av grunnleggerne en lyssky fortid,
men begge grunnleggerne.
Det fjernet sløret fra Gerry
som en alminnelig, sympatisk nerd.
Det som kommer til syne, er mye mer urovekkende.
Denne Sceptre-figuren, denne andre, mørkere Gerry…
…hadde gjennomført svindler…
…siden han var 14 eller 15.
Det viste at Gerry var en seriebedrager.
Sceptre skrev om å hyre en programmerer for å lage en kryptovalutabørs.
TRENGER PROGRAMMERER SOM ER FORTROLIG MED BITCOIN
FOR Å UTVIKLE EN NETTSIDE. NOE ENKELT, MEN PROFESJONELT.
Under tre måneder senere
ble Quadriga født.
DEN ENKLESTE MÅTEN Å HANDLE BITCOINS PÅ
Quadriga hadde vært planlagt
helt fra starten av som en slags svindel.
Da de avslørte alt det andre han hadde gjort, følte folk
at han hadde lurt dem igjen,
og kanskje han fortsatt var i live et sted.
Jeg er Gerald Cotten, grunnlegger av QuadrigaCX.
Det fikk meg til å lure på om han hadde et mål
om å starte selskapet og stikke av med pengene, slik han hadde gjort før.
CHARLIE: FAEN TA, SÅ FYREN ER FAKTISK I LIVE
AJ: HAR DERE SETT FILMEN THE PRESTIGE?
DE BESTE TRYLLEKUNSTENE ER VELDIG ENKLE.
Han fornærmer deg og stjeler fra deg i dagslys,
og så stikker han.
MYNDIGHETENE MÅ TA OVER. DETTE ER EN KRIMINALSAK.
TONG: JEG ER ENIG
VI HAR BETYDELIGE BEVISER
Hvis Gerry var i live, kunne de få pengene sine.
Det var derfor The Globe sendte Nathan Vanderklippe til India.
Som journalist, når man får en sak,
er noe av det første man spør seg:
"Klarer du å levere noe?"
Tanken på å prøve å komme til bunns
i hvorvidt noen faktisk hadde dødd i India,
virket praktisk talt umulig.
Jeg kom til India, og derfra var det bare å dra ut
og prøve å finne ut av hva som var ekte og ikke.
For meg var det mest åpenbare stedet å begynne på sykehuset.
Jeg fant navnet på legen, så jeg dro til kontoret hans.
Han holdt en reseptblokk og spurte hva jeg ville ha.
Jeg sa: "Nei, jeg vil ikke ha medisin.
Jeg ser etter informasjon om en canadier som døde i Jaipur."
Han visste hva jeg snakket om. Han husket det tydelig.
Han forklarte hva som hadde skjedd.
Dette er det jeg skrev.
"Mr. Cotten og Ms. Robertson ankom kl. 21.45."
"Han ble lagt inn med symptomer på akutt gastroenteritt.
Mr. Cotten spydde ti ganger,
meldte om 15 episoder med løs avføring, hadde feber,
og hadde en bakgrunn med Crohns sykdom.
Men den første diagnosen antydet ikke annet enn turistdiaré.
Mr. Cotten overnattet på et privat rom, hvor Ms. Robertson også overnattet.
Rundt 12 neste dag forverret tilstanden hans seg.
'Han ble fulminant', sa dr. Sharma.
Et medisinsk begrep som beskriver rask og alvorlig forverring.
Kl. 14.45 fikk Mr. Cotten hjertestans.
Han ble gjenopplivet, men blodtrykket var lavt, og han ble satt på ventilator.
Han fikk hjertestans igjen.
Og ble gjenopplivet igjen.
Men tredje gang
kunne han ikke gjenopplives.
Kl. 19.26 ble Mr. Cotten erklært død."
Alt peker i retning
av at han døde, og muligens av naturlige årsaker.
Jeg viste dr. Sharma bilder av Gerry
og spurte om det var ham, og dr. Sharma sa: "Det er ham."
Det var Jenny som ville til India, ikke Gerry.
Dessverre for Jenny
har hun fremdeles veldig dårlig samvittighet for det.
Hun ble knust.
Hun er så god og kjærlig og sjenerøs og snill og glad.
Hun ble virkelig knust. Jeg var veldig bekymret for henne.
For meg ble tanken om at Gerry fortsatt var i live,
lagt død da Nathan dro til India.
Greit, han er død.
Etter det slo jeg tanken fra meg.
MARK: HAN ER DØD
AJ: JASÅ…
ROGER: HVIS DE ER SIKRE PÅ AT HAN ER DØD, SÅ ER HAN NOK DØD
Alle ble sjokkert og forvirret på det tidspunktet.
Det var der vi var på det tidspunktet.
Vi hadde ingenting å gå på. Vi ante ikke hvor vi var.
Det var enda et tilbakeslag.
Gerry er død. Pengene mangler fortsatt.
Vi vet ikke nøyaktig hvor de ble av.
Når man er i en sånn situasjon, er man uendelig optimistisk.
Det må finnes en annen måte å få pengene på.
Vi hadde fortsatt flere spørsmål. Kanskje det ikke var nok.
Gjorde artikkelen din slutt på spekulasjonen
om hva som hadde skjedd med Gerry i India?
Det tror jeg ikke den gjorde.
Det er fortsatt mange mennesker som har spørsmål om det.
"To måneder senere plager døden fremdeles dr. Sharma.
Han er overhodet ikke sikker på hva som skjedde.
Slutningen var basert på 'en av de beste gjetningene'
om hva som førte en 30-åring
fra et luksushotell til dødsleiet på snaue 24 timer."
"Mr. Cotten ble ikke obdusert."
Når det gjelder de bredere spørsmålene om hvorvidt en forbrytelse fant sted?
Det er spørsmål som bare kan besvares med en obduksjon.
Hvorfor ble det ikke gjort en obduksjon?
Det er interessant.
Var det naturlig, eller prøvde Jennifer å skjule noe?
Det var mye mistanke rundt Gerrys død fra begynnelsen.
Og testamentet handler om hva som skal skje i tilfelle Gerrys død.
Så vi ønsket å lese testamentet.
Jeg sendte en e-post til retten i Nova Scotia.
Det er offentlig informasjon, så de sendte det til meg.
Han var åpenbart velstående.
Det rare med testamentet var
at han signerte det to uker før han døde på mystisk vis i India.
Det er merkelig.
KRYPTOBØRSGRUNNLEGGER SKREV TESTAMENT 12 DAGER FØR HAN DØDE
Han etterlot alle sine eiendeler og alle pengene til Jennifer.
Det er veldig mistenkelig.
Mistanken begynner å falle mer på Jennifer.
Hun ville arve en betydelig eiendomsportefølje
og eiendeler verdt mange millioner dollar.
JENROBERTSONISHOT: TROR DU DET VAR EN FORBRYTELSE
QCXCONTRACTOR: JA
D M: JEN KAN HA DREPT HAM
Det er mulig at Jennifer forgiftet Gerry
og sa at det var Crohns sykdom.
Hun kan ha alle nøklene og tilgang til pengene våre.
Med litt graving
blir det tydelig at hun endret navn flere ganger.
AJ: SI AT DU KØDDER MED MEG
Hun skiftet navn
tre ganger i løpet av to til tre år.
BONES: HERREGUD
Det første etternavnet var Griffith.
Så var det Forgeron.
Og så var det Robertson.
Mange navneendringer. Ikke et normalt antall navneendringer.
Så påpekte noen at det var en Michael Forgeron som ble drept
i en sak som ikke er blitt løst.
Det ble spekulert om at dette kanskje var eksmannen hennes.
Det var i så fall den andre døde ektemannen
som døde under mistenkelige omstendigheter.
AJ: #BURHENNEINNE
BUR HENNE INNE
TONG: JEN MÅ I FENGSEL
NAPAC: MENER DU DEN TINGEN HAN KALTE KONA SI?
ADRIAN: HAN BLE FORGIFTET
Telegram-gruppen var ute av kontroll.
DAVE: NÅ SOM ADRESSEN HENNES ER OFFENTLIG, KAN DETTE BLI STYGT
ALI: HÅPER DET
CHARLIE: HENNES SIKKERHET ER VEL BARE ET SPØRSMÅL OM TID?
Jen mottok drapstrusler.
DREP KONA HANS
GHOSTSPANIEL: GANSKE SIKKER PÅ AT NOEN VIL PRØVE Å TA HENNE…
JEN, DET ER OVER
Jeg syntes synd på henne.
Hun sørger over hans død og prøver å få orden på selskapet,
og samtidig antyder alle at Jen faktisk drepte Gerry.
Og det finnes ingen beviser på at noe sånt har skjedd.
Det var bare en gjeng med sinte, kvinnefiendtlige folk.
Jenny drepte ikke Gerry.
Hennes første ektemann het ikke Michael,
og han lever i beste velgående.
Jo sprøere historien er, desto sterkere trodde folk på den.
Griffith er farens etternavn, og så giftet hun seg.
Og da hun skulle skille seg,
sa hun: "Jeg har aldri likt 'Griffith'."
Så hun endret navnet sitt til Jennifer Robertson.
Det virket som at de hadde denne unge kvinnen
som de ønsket å brenne på bålet.
Hun er en heks. Brenn heksa.
Det var veldig urettferdig. Det er det fortsatt.
Situasjonen utartet så voldsomt at hun måtte bruke et gjemmested.
Hun bodde i en ukjent leilighet et sted i Halifax.
Selv broren min og jeg visste ikke hvor hun var.
Så alvorlig var det.
Hun var også såpass redd.
Det vi virkelig trengte, var et umiddelbart, tilgjengelig bevis
som viste at Jen ikke hadde alle pengene.
Det var flere ganger mens jeg så på dataene
at jeg ønsket jeg kunne snakke med Mr. Cotten
så han kunne fortelle meg hva som skjedde.
Man jobber hardt med å finne ut hva som skjedde i en bedragerisak.
Og plutselig har du funnet det ene elementet som løser saken.
Vi fant en rekke falske kontoer.
En av dem het
"Sceptre Gerry".
Det Cotten gjorde, var å kreditere disse kontoene med falske midler.
Hundrevis av millioner dollar og titusenvis av kryptovalutaer.
Det han begynte å gjøre, var å handle mot intetanende brukere.
La oss si at en bruker kommer inn og vil kjøpe en krypto.
Kontoen deres krediteres med én krypto.
Det de ikke vet, er at kryptoen ikke finnes.
Det var Cotten som svarte på bestillingen
og krediterte kontoen med falske kryptovalutaer.
Han gjorde det hundretusenvis av ganger.
Det var da vi kunne identifisere koblingen
til hvorfor de flyttet aktiva til andre børser i utlandet.
Cotten prøvde å bli rik.
Han overførte kryptovalutaene som ble eid av brukerne,
og sendte dem til andre plattformer for handel.
Det ser ut som at Gerry brukte Quadriga som sin egen sparegris.
Han forsynte seg av penger fra børsen.
I grunnen spilte Cotten kasino med brukernes midler.
Men han tapte istedenfor å vinne.
Gerry var en utrolig dårlig handelsmann.
I perioder hvor krypto blomstret
og folk tjente det tidobbelte eller hundredobbelte av det de investerte,
klarte Gerry å gjøre det motsatte.
Mr. Cotten tapte rundt 150 millioner dollar ved å gamble.
CGYAB89: JEG ER I SJOKK
CHARLIE: JEG ER SJOKKERT OVER HVOR ÅPENBAR SVINDELEN ER
Herregud.
Jeg var allerede på antidepressiva, takk og lov, men…
Hvordan kan noen tape så mye penger?
Nå ble det mer som en Ponzi-svindel.
I en Ponzi-svindel, hvis personer vil ha pengene sine tilbake,
tar du dem fra en annen bruker som har gitt deg penger.
Du tar fra den ene og gir til den andre.
INNSKUDDSOVERSIKT
Men fienden til en Ponzi-svindel
er folk som trekker seg fra Ponzi-svindelen din.
Det var det som skjedde i starten av 2018.
Bitcoin har stupt kraftig.
Den har sunket med nesten 50 %.
Seksti prosent.
Prisene begynte å synke raskt.
Da ville brukerne skynde seg med å innløse overskuddet.
Quadriga begynte fort å slite med å oppfylle uttaksforespørslene.
Cotten oppfylte forespørslene til dem som ropte høyest.
Han var som en brannmann på det tidspunktet.
Han slukket små branner der han kunne.
Gerry er fanget .
Jeg har fortsatt et bilde i hodet av Gerry som blir fanget
i en labyrint og løper rundt i ring for å finne utveien.
Det er en ironisk metafor for det som skjedde med Quadriga.
Det var sånn Cotten klarte å være hjernen
og utføreren bak denne enorme svindelen helt alene.
I en typisk situasjon ville vi grepet inn.
Men siden Mr. Cotten var død,
kunne vi ikke få retten til å behandle denne saken.
Greit. Nå skanner du QR-koden…
Jeg sliter fremdeles med ting som videoen
hvor han viser et barn hvordan man bruker bitcoin-minibanken.
Stikk inn pengene.
Du gjør Ponzi-svindler og raner folk. Sannsynligvis de samme menneskene.
Ungens far la nok penger inn i Quadriga.
Hvordan gjør man sånt?
Greit. Trykk på "send bitcoins".
Ferdig.
Vi hater Gerry Cotten.
Jo mer jeg vet om denne fyren,
desto mer innser jeg at han i grunnen var en psykopat.
Denne personen hadde ingen menneskelig medfølelse.
Han brydde seg ikke om mennesker.
Han svindlet folk og ga blaffen i sparepengene deres.
Ikke bare tok han fra meg…
…pengene mine, men også…
…drømmen min og ett år av livet mitt, bare ved å stjele de pengene.
Og det er mer verdifullt enn pengene han tok fra meg.
Personlig ble jeg
sint,
fordi vi forsvarte ham så voldsomt.
Det fikk oss til å fremstå som løgnere.
Det fikk Jenny til å fremstå som en løgner.
Jenny ble like rundlurt som alle andre, om ikke mer.
Selv om alle andre mistet penger, så må hun
fremdeles betvile ting hun vet
om personen hun valgte å dele resten av livet sitt med.
GRANSKNING FINNER LITE AV MANGLENDE $ 200 MILL.
QUADRIGACX-DIREKTØRENS GJERNINGER FØRTE TIL KRYPTOBØRSENS KOLLAPS
Det er to år siden Quadriga gikk dukken,
og sjansene våre for å få tilbake pengene er veldig små.
Da bitcoin blomstret,
tvilte ikke folk på Quadriga
eller selskapene de handlet med.
En fyr som Gerry kunne utnytte den tilliten.
Hele denne greia, Quadriga og personen bak,
og også min personlige historie, ble formet av grådighet.
Og…
…jeg kan ærlig talt si at jeg var grådig.
Jeg tror det er flere grunner til at det var så mange konspirasjonsteorier
rundt det som skjedde i Quadriga.
En stor del av det er at historien hadde mange rare elementer fra starten.
Alle disse tilfeldighetene inspirerer fantasien.
Rasende investorer vil grave opp grunnleggerens lik
for å forsikre seg om at han er død.
Hvis vi graver opp Gerrys lik, vil de hevde at det ikke er ham.
Det er det de vil gjøre.
Hvis man DNA-tester liket, vil de si at DNA-testen er falsk.
Ja, det vil de. De vil påstå at testerne er en del av sammensvergelsen.
Vi trenger harde faktabeviser,
og det eneste stedet som kan gi det, er en liten grav
som visstnok rommer Gerald Cottens lik.
Konspirasjonsteorier avles i uvitenhet.
Det gjør det lettere for folk å spekulere vilt,
fordi myndighetene ikke er raske nok med å gi dem nøyaktig informasjon.
Hvis du tvinger folk på nettet til å være detektiver, så gjør de det,
og de vil løse det på sin egen måte.
Tekst: Aleksander Kerr